projecte-aina/catalan_government_crawling huggingface dataset:
La Biblioteca Pública de Tarragona, des de 1990 automatitza els seus fons i col·leccions i paral·lelament incorpora sessions de formació en l'ús dels catàlegs automatitzats.
Més endavant, l'any 1998, el lloc web de la Biblioteca desenvolupa serveis i serveis virtuals que també porten associada una formació en l'ús i la recerca d'informació a Internet iniciant-se el 1999 un programa de formació en Tecnologies de la Informació i Comunicació (TIC).
Des de llavors han assistit i s'han format moltes persones que han valorat de manera molt satisfactòria el resultat dels cursos a través d'enquestes anònimes.
Ara més que mai les biblioteques públiques avancem cap a ser espais d'aprenentatge que acompanyem les persones, i ho fem des d'una formació activa, amb programacions pròpies i treballant en col·laboració amb altres agents.
Dins dels diferents plans estratègics l'aprenentatge i la formació han estat una de les línies estratègiques que s'han impulsat i que han donat suport a l'aprenentatge i a la formació al llarg de la vida.
En un principi, els tallers de formació que oferíem i que continuem oferint anaven dirigits a l'aprenentatge en Informàtica i Internet (es fan des de l'any 2004), amb l'objectiu de capacitar en l'ús dels ordinadors i en la recerca de la informació a Internet.
Són gratuïts i els continguts son molt pràctics.
Amb el temps i amb la voluntat de respondre a la demanda dels ciutadans s'han afegit també tallers més específics i que desenvolupen les competències digitals com fer-se un correu electrònic, buscar feina, iniciar-se en l'administració electrònica o conèixer la Viquipèdia.
També hem anat incorporant tallers d'altres àmbits del coneixement, donant cabuda a les demandes per part dels usuaris i amb la intenció de vincular-los amb els fons de la pròpia Biblioteca.
Fem dues programacions estables a l'any, hivern – primavera, que surt el mes de gener i la de tardor, publicada el mes de setembre, adreçades en tots els casos a persones majors d'edat i a les que demanem el compromís d'assistir.
Els grups van, segons els tallers, des dels 8 participants als 20 i els horaris són de matí o tarda.
La Biblioteca s'encarrega de fer grups homogenis atenent als perfils resultants de les inscripcions.
Es tracta de grups reduïts, amb vuit persones, amb l'objectiu de poder treballar de forma òptima.
Les persones es poden apuntar a més d'un taller, però tindràn prioritat totes aquelles que no estiguin encara admesos en cap altre taller, sempre i quan s'ajustin als requisits demanats.
En tots els casos es prioritzarà el fet de ser usuari de la Biblioteca.
Al finalitzar dels tallers és important emplenar una enquesta per valorar el grau de satisfacció.
Els comentaris, suggeriments i l'expressió de les necessitats que vosaltres ens feu arribar ens són de gran ajut per confeccionar i millorar les futures programacions.
Podeu fer les inscripcions per als tallers al Taulell d'Infomació 3 de la Planta Primera.
També podeu enviar un correu electrònic a [EMAIL] on heu de fer constar les vostres dades, coneixements d'informàtica, dates i taller o tallers escollits.
És imprescindible rebre confirmació de l'acceptació per part de la Biblioteca.
El projecte DE CAPÇALERA va ser impulsat pel Servei de Biblioteques de la Generalitat de Catalunya, juntament amb la Institució de les Lletres Catalanes (ILC) i amb la col·laboració de l'Institut Català de les Dones amb l'objectiu d'enfortir el vincle entre els escriptors catalans i les biblioteques públiques del país.
S'utilitza una fórmula ben senzilla: cada biblioteca participant acull de forma preferent un escriptor o una escriptora de trajectòria literària contrastada, que accepta convertir-se en autor de capçalera de la biblioteca amb la qual se sent vinculat.
En una primera edició una trentena de biblioteques de tot Catalunya han atorgat un lloc de privilegi a un bon nombre d'escriptors de referència dins del panorama literari català: Olga Xirinacs a la Biblioteca Pública de Tarragona; Blanca Busquets, a la Biblioteca de Lliçà de Vall; Toni Sala, a Sant Feliu de Guíxols o Maria Barbal, a la Biblioteca de Tremp, entre molts altres.
El projecte es va anar anat ampliant i la tardor de 2014 es va publicar un recull de textos dels escriptors de capçalera, entre els que trobareu 'Beatriu ens guia', títol del text de la nostra escriptora de capçalera, Olga Xirinacs: "De Capçalera, petites històries entre escriptors catalans i les biblioteques públiques".
Olga Xirinacs, nascuda a Tarragona, és escriptora i professora de piano.
Ha obtingut al llarg de la seva sòlida trajectòria els premis més importants de la literatura catalana.
Ha escrit novel·la, poesia, assaig, contes i narrativa infantil i juvenil.
És Mestra en Gai Saber, distinció obtinguda en els Jocs Florals de Barcelona de 1978.
El 1990, la Generalitat de Catalunya li va concedir la Creu de Sant Jordi pel conjunt de la seva obra.
Ben aviat va rebre els més importants reconeixements: Interior amb difunts (Josep Pla, 1982); Al meu cap una llosa (Sant Jordi, 1984 i Crítica Serra d'Or de novel·la, 1986); Zona marítima (Ramon Llull, 1986); Llavis que dansen (Carles Riba, 1987); Marina (Critica Serra d'Or de literatura infantil i juvenil, 1987); Enterraments lleugers (Sant Joan, 1990); Sense malícia (Ciutat de Palma, 1994),; No jugueu al cementiri (Premi Sèrie Negra de Novel·la, 2002), entre altres.
El 2012 la Biblioteca Pública de Tarragona va organitzar " Olga Xirinacs.
Escriptora capital", un cicle d'actes en el seu homenatge.
El 2014 la URV i la Diputació de Tarragona organitzaren l'exposició " Obra i figura de l'escriptora tarragonina Olga Xirinacs", en commemoració dels 30 anys del Premi Sant Jordi.
Part de la seva obra s'ha traduït al castellà, rus, anglès, alemany, francès i basc.
Entre les darreres obres destaquen La Inundació (2012), La crisi dels vuitanta (2016), Reencarnacions miserables (2017), Titànic, l'enfonsament (2019), El rec: memòries de vint-i-sis estius (2020), Balneari del Nord (2014) o Natura (2019), aquests dos darrers títols, de poesia.
Aquí podeu trobar l'històric dels cicles de clubs de lectura que la Biblioteca ha organtizat desde 2011.
Enllaços recomanats per situar-te en l'obra de Plaute.
- Migrants d'Issa Watanabe; Cançó de bressol per a un huracà i altres contes dormilegues de Joan Faldilles & Armand; El Sonido de los colores de Jimmy Liao; traducción de Barbara Fiore.; Errata: les tribulacions de l'impressor Prim E de Pruden Panadès i il·lustracions i disseny La Page.
- La casa de les aranyes de Paco Zarzoso; Peus descalços sota la lluna d'agost de Joan Cavallé; Justícia de Guillem Clua.
- Per combatre aquesta època de Rob Riemen; Fatxa: com funciona el feixisme i com ha entrat a la nostra vida de Jason Stanley.
Cicle Novel·la Negra Mediterrània
Clubs de lectura en altres llengües
Cicle "Avui també és Sant Joan"
Cicle "Memòria històrica al còmic"
Clubs de lectura en anglès i francès i Lectura Fàcil
Cicle Còmics "80 anys de Superman"
Consulteu la programació Febrer-Abril 2017 aquí
Cicle "La línia contínua de la història"
Mirades literàries al Renaixement"
Cicle en altres llengües: "anglès i francès"
Consulteu la programació Setembre - Desembre 2016 aquí
Organitzat pel Museu Nacional Arqueològic de Tarragona i amb la col·laboració de la Biblioteca Pública de Tarragona i de l'ONCE
Consulteu la la programació Gener-Juliol 2015 aquí
Consulteu la la programació Setembre-Desembre 2015 aquí
Consulteu la programació Gener-Abril 2014 aquí
Consulteu la programació Setembre-Desembre 2014 aquí
Cicle " Escriptors i escriptores singulars"
Amb la col·laboració de Teclasmit
Consulteu la programació del 1r semestre 2013 aquí
Consulteu la programació del 2n semestre 2013 aquí
Cicle "El secret dels monestirs"
Cicle de Poesia "Molt més per celebrar: Vicent Andrés Estellés i Bartomeu Rosselló-Pòrcel"
Consulteu la programació tardor 2012 aquí
Cicle "Alemanya d'entreguerres: Berlín és la ciutat"
Cicle "Cap a Amèrica: literatura i cinema"
Cicle "Els nostres escriptors i el paisatge"
Per a lectors de 10 a 12 anys (5è i 6è de Primària).
Si heu llegit Les aventures de Tom Sawyer estareu d'acord que molts voldriemhaver estat en Tom: entremaliat, espavilat, valent, ocurrent, imaginatiu i molt, molt vital.
Afegiu a la combinació aquests altres ingredients que faran la delícia dels lectors i lectores: el riu Mississipí, un tresor, un dolent molt dolent, el descobriment de les emocions i les entremaliadures d'un noiet de finals del segle XIX.
Un llibre clàssic, d'aventures, d'on han begut la major part de novel·les juvenils que parlen d'això: fer-se gran gaudint de la vida.
Dimarts 27 d'octubre a les 18 h
Dimarts 22 de desembre a les 18 h
Mark Twain; adaptació: Lourdes Iñiguez Barrena, traducció: M. Mercè Estévez; il·lustracions: Carles Arbat.
INSCRIPCIONS OBERTES a la Biblioteca, per correu electrònic a [EMAIL] o bé per telèfon 977 240 331.
Per a lectors de 9 a 10 anys (4t i 5è de Primària).
En Joan Rioné és actor, narrador, editor, autor i li agrada amagar-se darrera de molts pseudònims: Joan Camises, Joana Pijama, Joan Mitjons....
La seva obra té un important reconeixement en l'àmbit de la literatura infantil.
L'any 2011 va crear l'editorial tarragonina: Piscina, un Petit Oceà, un projecte especialitzat en contes il·lustrats per a tots els públics que compta en el seu catàleg amb una catorzena de títols.
Sota el títol "Trens, trapezistes i mandonguilles: històries meravellosamentbocabadants " descobrirem tres llibres sensacionals i esbojarrats on jugarem amb les històries (per terra, mar i aire) i veurem com passar pàgines és com descobrir un nou món.
Dilluns 19 d'octubre a les 18 h
Judi Barrett; il·lustracions: Ron Barrett; traducció: Margarida Trias.
Ennuvolat amb risc de mandonguilles.
Saki, il·lustracions: Alba Marina Rivera; traducció: Juan Gabriel López Guix.
Dilluns 14 de desembre a les 18 h
INSCRIPCIONS OBERTES a la Biblioteca, per correu electrònic a [EMAIL] o bé per telèfon 977 240 331.
Per a lectors de 7 a 9 anys (3r i 4t de Primària).
Des del mes d'octubre i fins al desembre la Silvia Palazón conduirà un nou club de lectura per a infants que cursen 3r i 4t de Primària titulat: " Res és el que sembla".
La Silvia fa de narradora i de professora de teatre i aquest trimestre ens proposa un cicle per gaudir del plaer de llegir i descobrir noves lectures.
Descobrim en aquestes històries que res és el que sembla i que és molt millor "ser" que "semblar".
Tomi Ungerer; traducció: Jordi Martín Lloret.
Per al senyor Racine el més important del món és la seva tranquil·litat i les peres que cultiva al seu hort.
Un mal dia, desapareixen totes les peres!
El més bonic que hi ha a la vida no es pot comprar amb diners, el que és estrany també pot ser preciós i la primera norma per ser feliç és no prendre's les coses gaire seriosament.
El protagonista d'aquesta història és un ruc trist que viu al peu d'un desmai.
Quan l'arbre plora el ruc també ho fa.
Un bon dia, fart de tanta plorera decideix marxar i es veurà immers en la història d'una coneguda rateta que intentarà ajudar amb humor i astúcia.
Dijous 17 de desembre a les 18 h
Frank Tashlin; traducció d'Enric Larreula.
En arribar la primavera un ós es va despertar i va descobrir que, durant l'hivern, havien construït una fàbrica sobre la seva cova.
I per si això fos poc tothom intentava convèncer-lo que no era un ós, sinó un gamarús sense afaitar i amb abric de pells!
Una deliciosa faula sobre el dret de ser com som i no com els altres voldrien que fóssim.
INSCRIPCIONS OBERTES a la Biblioteca, per correu electrònic a [EMAIL] o bé per telèfon 977 240 331.
Comunitat lectora virtual perquè pugueu gaudir dels clubs de lectura des de casa a través de l'app Tellfy.
Les lectures seran accessibles a eBiblio, el servei de préstec de continguts digitals de les biblioteques públiques catalanes o també les podeu demanar en paper a la vostra biblioteca.
Per aquesta tardor, us proposem tres clubs de lectura tot parlant sobre l'adolescència de la mà de tres autors contemporanis, alternant lectures de literatura juvenil i obres de catàleg d'adults, a on el personatge principal és un adolescent.
Una obra de l' italià Ammaniti, un llibre que ja podem considerar un clàssic modern de Mankell i un tercer a on la veu del protagonista no és políticament correcta.
Comunitat lectora virtual perquè pugueu gaudir dels clubs de lectura des de casa a través de l'app Tellfy.
A diferència de la resta de clubs, en aquest cas, les lectures seran en paper i les podeu demanar a la vostra biblioteca.
El Servei de Biblioteques, el Teatre Nacional de Catalunya i Arola Editors col·laboren per dur a terme el foment de la lectura de textos teatrals, millorar la mirada crítica de l'espectador i afavorir l'assistència al teatre.
Conductora del club: Cinta Ramon, membre de TeclaSmit Teatre.
Les cartes de Víctor Català (*) [Pendent de confirmació].
L'hèroe de Santiago Rusiñol [Pendent de confirmació].
Comunitat lectora virtual perquè pugueu gaudir dels clubs de lectura des de casa a través de l'app Tellfy.
Les lectures seran accessibles a eBiblio, el servei de préstec de continguts digitals de les biblioteques públiques catalanes o també les podeu demanar en paper a la vostra biblioteca.
Octubre: Novel·la criminal (crims del nord glaçat).
Aquestes terres del nord europeu, d'hiverns llarguíssims i glaçats i breus estius lluminosos, han donat mestres en l'art d'escriure uns crims de vegades tan foscos com els seus hiverns.
Tenen un toc especial de desesperació, isolament i crueltat que als mediterranis ens fascina.
El sacrifici a Moloc d'Asa Larson.
Novel·la criminal (crims del nord glaçat)
Novel·la criminal (Un clàssic i un homenatge)
El nom de la rosa d'Umberto Eco.
Comunitat lectora virtual perquè pugueu gaudir dels clubs de lectura des de casa a través de l'app Tellfy.
Les lectures seran accessibles a eBiblio, el servei de préstec de continguts digitals de les biblioteques públiques catalanes o també les podeu demanar en paper a la vostra biblioteca.
Una empresa caça tresors nord-americana localitza un gran botí a l'Atlàntic que prové, pel que sembla, del Cisne Negro, una fragata espanyola enfonsada a començaments del segle XIX.
El govern espanyol engegarà tota la seva maquinària per impedir que aquest tresor quedi en mans d'aquesta empresa i per evitar malmetre la seva imatge.
Basada en una història real, Paco Roca il·lustra aquesta aventura escrita per Guillermo Corral, que va viure aquests fets en primera persona.
El resultat és un còmic que barreja l'estil d'aventures propi de Tintín o Corto Maltès i un estil realista, gairebé de documental, que ens presenta la descripció real d'un esdeveniment com aquest, farcit de funcionaris, tràmits, advocats i el CNI en una trama vertiginosa.
Comentari: 22 d'octubre de 2020 a les 17 h
Després de la mort del seu pare, Alison descobreix una fotografia d'un home jove en roba interior.
Es tracta d'un antic alumne del seu pare i el cangur de la família.
Aquesta troballa, juntament amb la d'altres fotografies, propicia una redescoberta, per part de la protagonista, de la figura del seu pare.
Amb aquesta obra, premiada i reconeguda fins i tot en àmbits externs al món del còmic, Alison Bechdel grata en el seu passat per descobrir la veritable orientació sexual del seu pare, un descobriment paral·lel al de la seva pròpia sexualitat.
El còmic, farcit d'elements i referents literaris, convida el lector a fer aquest viatge al mateix temps que es redescobreixen les grans obres de la literatura universal.
El dia 3 ens presenta la crònica del pitjor accident de metro de la història d'Espanya, que va tenir lloc a València el 3 de juliol de 2006, sis dies abans de la visita a la ciutat del papa Benet XVI.
La versió oficial, de la mà de les autoritats, va voler passar pàgina de la tragèdia davant la proximitat de la visita del summe pontífex i les investigacions posteriors van ser obstaculitzades.
Però davant de tot això, les víctimes i els seus familiars es van unir i van mantenir una lluita mitjançant mobilitzacions per esbrinar què havia passat realment i com es podia evitar que es tornés a repetir un fet com aquest.
Guardonat amb el Premi Nacional del Còmic del 2019, El dia 3 ens presenta, d'una manera clara, entenedora i gràficament molt interessant, la història de la lluita contra el silenci, l'oblit i la mentida de les famílies que van patir aquest tràgic accident.
Comentari: 17 de desembre de 2020 a les 17 h
Lèxic familiar és el retrat dels Levi, família jueva i antifeixista que va viure a Torí, de 1930 fins a 1950.
La Natalia, una de les filles del professor Levi, va escriure un llibre fascinant, una narració autobiogràfica que reflecteix la història de la Itàlia antifeixista, on les anècdotes quotidianes es barregen amb reflexions profundes sobre la llibertat i la consciència de si mateixa.
Amb aquest llibre, el talent de Natalia Ginzburg arriba a la seva expressió més lliure.
El lector hi trobarà una novel·la precursora de la narrativa del jo, on la matèria literària es conjuga a partir de la pròpia vida i la realitat de l'autora.
«Un llibre impressionant, una "novel·la" autobiogràfica de joventut, un gran exemple de
literatura del jo del segle xx.»
A voltes, els inicis d'un llibre amaguen l'essència de l'obra.
Amb El bell estiu, Cesare Pavese s'adreça al món mític de la seva infantesa, als turons i les viles del Piemont, on va passar tants estius.
Tothom ha tingut, en algun moment de la seva vida, un estiu lluminós i clar, que inevitablement ha deixat pas a la tardor.
És així com els adolescents d'aquesta breu novel·la, esperançats i vitals, perden la innocència
El baró rampant d'Italo Calvino.
El baró rampant, escrita el 1957, és la segona novel·la de la trilogia Els nostres avantpassats.
Està ambientada a Ombrosa (Ligúria) a l'època de la Il·lustració i transcorre per la Revolució francesa i la Restauració.
Ens explica la història de Cosimo Piovasco di Rondó, fill d'un noble, que un dia als dotze anys decideix pujar dalt d'un arbre com a protesta contra l'autoritat familiar.
Aquesta decisió la mantindrà al llarg de tota una vida intensa i compromesa amb els valors de la llibertat i l'ajut als més desfavorits.
Amb ell viurem els fets més importants del seu temps i la seva amistat amb Napoleó.
Tot això sense tornar a posar mai els peus a terra.
La conductora del club informarà dels dies.
Els clubs de lectura de la Biblioteca Pública de Tarragona van néixer l'any 2005, amb motiu de l'Any del llibre i la lectura, i estan formats per persones interessades a llegir i a compartir el comentari de llibres d'autors de tot arreu.
La Biblioteca proposa les lectures i posa els llibres en préstec a disposició dels membres de cada club de manera gratuïta.
La finalitat dels Clubs és fomentar l'hàbit de la lectura, reforçar el paper socialitzador de la biblioteca pública a més de promocionar autors i temàtiques locals.
Actualment, i des del Servei de Biblioteques de Catalunya, del Departament de Cultura de la Generalitat de Catalunya, s'ha creat una sèrie de comunitats lectores virtuals perquè pugueu gaudir dels clubs de lectura des de casa; podreu fer-ho amb el conductor i amb la resta de lectors a través de Tellfy, una app de comunicació instantània que garanteix la privacitat de les teves dades personals.
Les lectures son accessibles a eBiblio, el servei de préstec de documents digitals del Sistema de Lectura Pública de Catalunya o també es poden demanar en paper a la biblioteca.
Aquesta tardor la Biblioteca us ofereix com a novetat dels clubs virtuals: el club de lectura en anglès i el de 'Llegir el Teatre'
Segueixen els de novel·la policíaca, literatura infantil i/o juvenil, còmics, francès i autors italians.
Coneixedors de la importància de la poesia per als infants, ja siguin cançons de bressol i moixaines procedents de la tradició oral o poemes infantils creats per poetes, el mes de novembre dediquem una setmana a la poesia amb un assortit ben variat de poemes infantils.
Els nostres lectors poden degustar des l'obra poètica d' autores tarragonines com l'Olga Xirinacs, la Fina Anglès o Núria Freixa, passant per Lola Casas, Joana Raspall, Miquel Martí i Pol, Josep Vallverdú, Miquel Desclot, M. Mercè Marçal, Marc Granell i molts d'altres.
Aquesta activitat es complementa amb la secció de poesia de la Sala infantil.
El fons més nou arribat a la Sala infantil porta un logo identificatiu de novetats al llom i està col·locat en diferents expositors de la Sala.
Les trobareu també recollides a la guia de novetats que periòdicament elaborem per a la Sala infantil i per a la Secció Jove i que també podeu consultar a la web.
· El + NOU (Estiu 2019) Edició especial (Infantil)
· El + NOU (Estiu 2019) Edició especial (Juvenil)
Cada mes preparem una exposició de llibres, revistes, CDs, DVDs... al voltant d'un tema i us proposem resoldre uns enigmes inspirats en la mateixa temàtica.
Per a participar-hi només heu d'omplir una butlleta amb les respostes i les vostres dades i lliurar-la al taulell de la Sala infantil.
La butlleta la trobareu a l'expositor dels Llibres per a tots al voltant de... o també podeu descarregar-la de la web.
Enigmes Març 2020: Matemàtiques per a tothom
Cada trimestre felicitem a un autor o il·lustrador de la literatura infantil i juvenil i exposem la seva obra.
Exposem els llibres que han premiat els lectors dels clubs de lectura infantils i juvenils
Dins el nostre objectiu de facilitar al màxim l'accessibilitat als fons, hem creat diferents seccions al voltant de: Tarragona, Nadal, Sant Jordi, Carnestoltes, Castanyada, Rondalles, Llegendes, Pares i Fills...
Els Clubs de lectura el formen lectors i lectores que llegeixen un mateix llibre individualment per després comentar-lo entre tots.
Més enllà de la comprensió lectora cerquem aprendre a reflexionar sobre allò llegit i a fer una lectura més profunda tot promovent el pensament crític.
El diàleg entre els infants i el respecte són la base dels nostres clubs de lectura.
Infants i joves a partir de 5 anys, amb ganes de llegir però també amb ganes de fer amics i xerrar amb l'excusa d'una lectura interessant.
Les reunions són mensuals, d'octubre a juny i tenen una durada aproximada d'una hora.
Podeu participar tot l'any o bé només un trimestre.
Llegim tot tipus de lectures: ficció, còmics, poesia... llibres nous i d'altres que ja han esdevingut clàssics de la literatura infantil.
La Biblioteca posa a l'abast dels lectors un exemplar del títol triat que després de la lectura s'haurà de retornar.
El clubs estan coordinats per l'Imma Pujol, bibliotecària de la Sala Infantil
Secció a la Sala Infantil on trobareu les lectures que més han agradat als clubs de lectura.
Us podeu inscriure adreçant-vos a la Sala Infantil, trucant per telèfon o per correu electrònic: [EMAIL]